# Kansai eskualdea

Kansai eskualdea (japonieraz: 関西地方, Kansai-chihō) edo Kinki eskualdea (japonieraz: 近畿地方, Kinki-chihō) Japoniako Honshu uharteko erdi-hegoaldeko eskualdea. "Kansai" eta "Kinki" izenak, historikoki esanahi desberdina izan badute ere, gaur egun sinonimotzat har daitezke. Osaka, Kobe eta Kyotok osatzen duten Keihanshingo metropoli eremua Japoniako bigarren populatuena da Tokioko inguruaren ondoren. 2010ean, Japoniako Estatistika Bulegoaren arabera, 22.757.897 pertsona bizi ziren eskualdean.

## Geografia

Kansai eskualdea Japoniako kulturaren eta historiaren gune nagusia da. Eskualdearen muina Osakak eta Kyotok osatzen dute, Kinki lautadan; handik, eskualdea estutu egiten da mendebalderantz Setoko Barne Itsasoaren alderantz, Himeji eta Kobe aldera. Iparraldean, Japoniako itsasoak mugatzen du eskualdea; hegoaldean, Kii penintsula eta Ozeano Barea ditu mugakide, eta ekialdean Ibuki mendiak eta Ise badia. Lau parke nazional ditu, osorik edo partez, eta Unescok Gizateriaren Ondare izendatutako bost gune.
Prefetura hauek osatzen dute eskualdea:

## Banaketa administratiboa

Prefetura hauek osatzen dute eskualdea:
| Prefetura | Populazioa | Azalera (km²) | Hiriburua | Populazioa |
| Mie | 1.855.177 | 5.777 | Tsu | 298.980 |
| Nara | 1.396.849 | 3.691 | Nara | 368.636 |
| Wakayama | 989.983 | 4.725 | Wakayama | 369.088 |
| Kyoto | 2.633.428 | 4.613 | Kyoto | 1.470.129 |
| Osaka | 8.864.228 | 1.899 | Osaka | 2.666.371 |
| Hyōgo | 5.582.978 | 8.396 | Kobe | 1.545.410 |
| Shiga | 1.402.132 | 4.017 | Ōtsu | 341.684 |
Batzuetan, Fukui, Tokushima eta Tottori prefeturak ere Kansai eskualdekotzat jo ohi dira.
Kansai eskualdeak 27.335,11 km²-ko azalera du, eta 830 bizt./km²-ko dentsitatea.

## Hiriak

Kantō eskualdeko hiri handienak honako hauek dira
* Osaka (2.666.371 biztanle).
* Kobe (1.545.410 bizt.)
* Kyoto (1.473.746 bizt.)
* Sakai (842,760 bizt.)
* Himeji (535.945 bizt.)
* Higashiōsaka (509.230 bizt.)
* Nishinomiya (483.598 bizt.)
Hiri guzti hauek eta gehiago Keihanshingo metropoli eremuaren parte dira. Metropoli eremuak guztira 11,170 km²-tan 18.643.915 biztanle biltzen ditu. Honek Japoniako populazioaren %15a osatzen du.

## Ondasun nabarmenak
### Gizateriaren Ondarea

* Aintzinako Kyotoko monumentu historikoak.
* Aintzinako Narako monumentu historikoak.
* Himeji gaztelua.
* Hōryū-ji eremuko monumentu budistak.
* Kii mendizerrako toki eta erromes bide sakratuak.

### Gaztelu eta jauregiak

* Osakako gaztelua.
* Kyotoko jauregi inperiala.
* Wakayamako gaztelua.
* Hikone gaztelua.
* Kishiwadako gaztelua.
* Iga Ueno gaztelua.

### Tenplu eta santutegiak

* Fushimi Inari-taisha (Kyoto).
* Shitennō-ji (Osaka).
* Ikuta santutegia (Kobe).
* Ise santutegi handia.
* Mangetsu-ji (Ōtsu).
* Engyō-ji (Himeji).
* Myōkoku-ji (Sakai).

### Museoak

* Etnologiako Museo Nazionala (Osaka).
* Kyotoko Museo Nazionala.
* Kyotoko nazioarteko manga museoa.
* Artearen Museo Nazionala (Osaka).
* Narako Museo Nazionala.

### Dorreak

* Umeda Sky Building (Osaka).
* Osaka Prefeturako Gobernuaren Sakishima Eraikina.
* Rinku Gate Tower.
* Abenobashi Terminal Building (Osaka).
* Tsūtenkaku (Osaka).
* Kyotoko dorrea.
* Kobe Port Tower.

### Natura

* Sanin Kaigan Parke Nazionala.
* Amanohashidate hareazko barra.
* Ise-Shima Parke Nazionala.
* Meoto Iwa.
* Nachi ur-jauzia.
* Biwa aintzira.

### Azpiegiturak

* Kansai nazioarteko aireportua.
* Nozomi trena.
* Kobeko kaia.
* Akashi Kaikyō zubia.
* Biwako Ohashi zubia.
* Suzuka zirkuitoa (Formula 1).

## Kanpo estekak

* (Ingelesez) Visit Kansai
* (Ingelesez) Welcome Kansai
* Datuak: Q164256
* Multimedia: Kansai region / Q164256